Atanasio Urioste

José Atanasio Cecilio Urioste de las Carreras (Bilbo, 1798ko maiatzaren 2a – Sucre, 1864ko urtarrilaren 5a) eusko-boliviar enpresaburua izan zen.

 Biografia 
Juan Gregorio Urioste del Valle eta Eugenia Lucía de Las Carreras de los Herosren semea izan zen. Haurtzaroan, Napoleondar Gerrek Bizkaia suntsitu zuten, eta, hala, aitak Buenos Airesera bidaliko zuen 14 urte zituela, amaren aldeko osaba zuen Don Manuel de las Carrerasen babespean bizitzera. Adinez nagusi zela, Boliviako Potosí hirira joan zen, eta merkatal negozioak egiteari ekin zion, hiri hori Aricako portuarekin lotzeko. Zilarra eta beste baliabide batzuk Charcasetik merkatu globalera eramanez, Urioste oso aberatsa bihurtu zen eta, hala, Boliviako Errepublika berrian figura boteretsua izatera iritsi zen.

Potosín sortu zuen Urioste etxea, bere enpresa eta negozio pertsonalak kudeatzeko ezarritako merkataritza-etxea. Hori izango zen bere diru-iturri nagusia, eta, ondoren, meatze-industriara hedatuko zen.

Potosín Miguel Francisco Gómez Saltako errege-gobernadorearen alaba Micaela Dionisia Gómez Martínezekin ezkondu zen. Sei seme-alaba izan zituzten: Melitón; Lorenza Pastora; Juan Manuel; Ezequiel; María Encarnación; eta Rosa Petronila.

 Erreferentziak 

 Kanpo estekak 

Kategoria:Bilbotarrak
Kategoria:Boliviako enpresaburuak
Kategoria:Euskal boliviarrak